cyanic-selkie/wikianc huggingface dataset:
সিরাজুল হক (রাজনীতিবিদ)
জন্ম ও প্রাথমিক জীবন
সিরাজুল হক জামালপুর জেলায় জন্মগ্রহণ করেন।
রাজনৈতিক ও কর্মজীবন
সিরাজুল হক ১৯৯১ সালের পঞ্চম ও ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে জামালপুর-৫ আসন থেকে সংসদ সদস্য নির্বাচিত হয়েছিলেন।  খালেদা জিয়ার প্রথম মন্ত্রিসভায় তিনি স্বাস্থ্য উপমন্ত্রী হিসেবে দায়িত্ব পালন করেন।
জুন ১৯৯৬ সালের সপ্তম, ২০০১ সালের অষ্টম ও ২০০৮ সালের নবম জাতীয় সংসদ নির্বাচনে তিনি একই আসন থেকে বিএনপির মনোনয়ন নিয়ে অংশ নিয়ে পরাজিত হন।
ওয়াং সিশান
ওয়াং সিশান (জন্ম ১৯ জুলাই ১৯৪৮) হলেন একজন চীনা রাজনীতিবিদ, যিনি চীনের বর্তমান উপরাষ্ট্রপতি। ওয়াং সিশান শি চিনফিংয়ের সাথে চীনের পররাষ্ট্রনীতি প্রণয়নের ক্ষেত্রে গুরুত্বপূর্ণ ভূমিকা রাখেন। ২০১২ সাল থেকে ২০১৭ সাল পর্যন্ত তিনি চীনের কমিউনিস্ট পার্টির কেন্দ্রীয় শৃংখলা তদারক কমিটি, দুর্নীতি দমন কর্তৃপক্ষের সম্পাদক এবং চীনের সর্বোচ্চ নীতিনির্ধারণী কর্তৃপক্ষ পলিটব্যুরো স্ট্যান্ডিং কমিটির সদস্য হিসেবে দায়িত্ব পালন করেছেন। তিনি ২০১৩ সাল থেকে চীনের কমিউনিস্ট পার্টির সাধারণ সম্পাদক ও বর্তমান চীনা রাষ্ট্রপতি শি চিনফিংয়ের সাথে দুর্নীতি দমন কার্যক্রম পরিচালনা করে আসছেন।
আশির দশকের শেষভাগে ওয়াং চীনের আর্থিক ক্ষেত্রের একজন গুরুত্বপূর্ণ ব্যক্তিত্বে পরিণত হন। ১৯৯৪ সালে তিনি চীন নির্মাণ ব্যাংকের গভর্নর হিসেবে নিযুক্ত হন। এরপর তিনি তিনটি আঞ্চলিক দায়িত্ব পালন করেন। এগুলো হল: কুয়াংতুংয়ের উপগভর্নর, চীনের কমিউনিস্ট পার্টির হাইনান শাখার সম্পাদক এবং বেইজিংয়ের মেয়র। তিনি ২০০৮ সাল থেকে ২০১৩ সাল পর্যন্ত দেশটির তৎকালীন প্রধানমন্ত্রী ওয়েন জিয়াবাওয়ের অধীনে অর্থ ও বাণিজ্যবিষয়ক উপপ্রধানমন্ত্রী হিসেবে দায়িত্ব পালন করেছেন। এসময়ে তিনি চীনের কমিউনিস্ট পার্টির পলিটব্যুরোর একজন সদস্য হিসেবে কাজ করেছেন।
প্রারম্ভিক জীবন
ওয়াং সিশান চীনের শানতুং প্রদেশের সিংতাওয়ে জন্মগ্রহণ করেন। তার পূর্বপুরুষের আবাস শানসি প্রদেশের তিয়ানঝেনে ছিল বলে ধারণা করা হয়। মাধ্যমিক বিদ্যালয় থেকে পড়াশোনা শেষ করার পর তিনি একদল শিক্ষিত যুবকের সাথে গ্রামাঞ্চলে কাজ করতে শুরু করেন। তিনি শানসি প্রদেশের ইয়ানানের একটি প্রজাসভার চাষীদের সাথে কাজ করার সময়ে তার সাথে পরিচয় ঘটে শি চিনফিংয়ের এবং তাদের পরিচয় বন্ধুত্বে গড়ায়। ১৯৭৩ সালে তিনি "শ্রমিক-চাষী-সৈনিক ছাত্র" হিসেবে শাআনশি প্রদেশের রাজধানী শিয়ানে অবস্থিত নর্থওয়েস্ট বিশ্ববিদ্যালয়ে ইতিহাস বিভাগে ভর্তি হন। ১৯৭৬ সালে তিনি স্নাতক হন। তার সাথে ১৯৭৯ সাল থেকে ১৯৯৩ সাল পর্যন্ত দেশটির উপপ্রধানমন্ত্রী হিসেবে দায়িত্ব পালনকারী ইয়াও ইলানের কন্যা ইয়াও মিংশানের (姚明珊) সাথে ইয়ানানে পরিচয় হয়েছিল। তারা পরবর্তীতে বিবাহ বন্ধনে আবদ্ধ হন। স্নাতক শেষ করা পর ওয়াং চীনা সামাজিক বিজ্ঞান একাডেমিতে কাজ করেছেন। সেখানে তিনি চীনা সাম্রাজ্যের ইতিহাস (অষ্টাদশ শতাব্দী থেকে পরবর্তী সময়কাল) এবং প্রজাতন্ত্রী যুগে চীনের ইতিহাস (১৯১২ - ১৯৪৯) নিয়ে গবেষণা করেছেন। ১৯৮২ ইয়াও ইলিন কেন্দ্রীয় দফতরের অতিরিক্ত সদস্য হিসেবে নিযুক্ত হন এবং ওয়াং কেন্দ্রীয় দফতরের কার্যালয়ে গ্রামীণ নীতি সম্পর্কে গবেষণা করার জন্য নিযুক্ত করা হয়। এটিকে ওয়াংয়ের রাজনৈতিক জীবনের সূচনা বলে অভিহিত করা হয়ে থাকে।
আর্থিক ক্ষেত্রে কর্মজীবন
১৯৮২ সাল থেকে ১৯৮৮ সাল পর্যন্ত ওয়াং নীতিনির্ধারণ সংক্রান্ত বিভিন্ন পদে কর্মরত ছিলেন। ১৯৮৮ সালে তাকে চীনের কৃষি বিনিয়োগ ট্রাস্টের প্রধান নির্বাহী হিসেবে নিযুক্ত করা হয়। এক বছর পর তিনি চীন নির্মাণ ব্যাংকের উপগভর্নর পদের দায়িত্বভার গ্রহণ করেন। এরপর ১৯৯৪ সালে চীন নির্মাণ ব্যাংকের গভর্নর পদে নিযুক্ত হন এবং ১৯৯৭ সাল পর্যন্ত ঐ পদে নিযুক্ত ছিলেন। তার সহযোগিতায় মার্কিন বিনিয়োগ ব্যাংক মর্গ্যান স্ট্যানলির সাথে ব্যাংকটির পারস্পরিক সহযোগিতার সম্পর্ক সৃষ্টি হয়। তিনি দেশটির প্রথম বিনিয়োগ ব্যাংক চীন আন্তর্জাতিক বিনিয়োগ প্রতিষ্ঠান প্রতিষ্ঠায় অবদান রাখেন এবং এর প্রথম নির্বাহী সভাপতি হিসেবে দায়িত্ব পালন করেন।
১৯৯৭ সালে তাকে কুয়াংতুংয়ে বদলি করা হয় এবং তিনি কুয়াংতুং প্রদেশের নির্বাহী উপগভর্নর হিসেবে নিযুক্ত হন, যা প্রাদেশিক সরকারের সর্বোচ্চ পদগুলোর মধ্যে অন্যতম। ১৯৯৭ সালে এশীয় আর্থিক সংকটের সময়ে তিনি তার দলের কুয়াংতুং শাখার সম্পাদক লি চ্যাংচুনকে রাষ্ট্রীয় মালিকানাধীন ব্যবসা প্রতিষ্ঠানের খেলাপি ঋণ নিয়ন্ত্রণে সহায়তা করেছিলেন। তখন থেকে ওয়াং তার "অর্থ বিশেষজ্ঞ" ইমেজের উন্নতি ঘটান তৎকালীন প্রধানমন্ত্রী ঝু রংজির মন্ত্রীসভায়। এরপর তিনি রাজ্যের আর্থিক কাঠামো সংস্কার কমিশনের (国家经济体制改革委员会) প্রশাসনিক কার্যালয়ের প্রধান হিসেবে নিযুক্ত হন।
বেইজিংয়ের মেয়র এবং উপপ্রধানমন্ত্রীত্ব
২০০৩ সালের বসন্তে দেশটির রাজধানী বেইজিংয়ে সার্স রোগের প্রাদুর্ভাব দেখা যাবার পর তিনি মেং জুয়েনংয়ের পর বেইজিংয়ের মেয়র হিসেবে দায়িত্বভার গ্রহণ করেন। তখন তিনি পাঁচ মাস ধরে চীনের কমিউনিস্ট পার্টির হাইনান প্রদেশ শাখার সম্পাদক হিসেবে দায়িত্ব পালন করছিলেন। বেইজিংয়ে আসার পর তিনি জনগণের কাছে সার্স রোগ সংক্রান্ত তথ্য সরবরাহ করেন। তার পূর্বসূরির প্রশাসনের ব্যর্থতার দরুন তাকে প্রতিদিন সার্স রোগ সংক্রান্ত হালনাগাদকৃত তথ্য প্রেস রিলিজ আকারে প্রকাশ করা লাগত।
২০০৪ সালের শুরুর দিকে বেইজিংয়ের মেয়র পদে তার ভারপ্রাপ্ত দায়িত্ব সরানো হয় এবং তাকে পুরোপুরিভাবে বেইজিংয়ের মেয়র পদে দায়িত্ব প্রদান করা হয়। মেয়র হিসেবে তিনি বেইজিং অলিম্পিক গেমস কার্যনির্বাহী কমিটির নির্বাহী সভাপতি হিসেবে দায়িত্ব পালন করেছেন। ২০০৫ সালের মার্চ মাসে একটি স্থানীয় রেডিওর একটি সরাসরি অনুষ্ঠানে অপ্রতুল প্রাকৃতিক গ্যাস সরবরাহের জন্য বেইজিংয়ের জনগণের নিকট ক্ষমাপ্রার্থনা করেন। তার এই পদক্ষেপ গণমাধ্যমের প্রশংসা কুড়ায় এবং এটি সরকারি ব্যক্তি ও জনগণের মাঝে থাকা অদৃশ্য দূরত্ব কমাতে অবদান রেখেছে বলে অভিহিত হয়। তিনি অমায়িক এবং নিষ্ঠাবান হিসেবে পরিচিত।
২০০৭ সালে তিনি চীনের কমিউনিস্ট পার্টির সপ্তদশ কেন্দ্রীয় কমিটি এবং সপ্তদশ পলিটব্যুরোর সদস্য হিসেবে নিযুক্ত হন। ২০০৮ সালে তাকে লি খছিয়াং, হুই লিয়াং-ইউ এবং চাং তচিয়াংয়ের সাথে চীনের উপপ্রধানমন্ত্রী হিসেবে নিযুক্ত করা হয়। তাকে অর্থ ও বাণিজ্যসংক্রান্ত বিষয়ের দায়িত্ব দেওয়া হয়। ২০০৯ সালে তিনি মার্কিন যুক্তরাষ্ট্র-চীন কৌশলগত ও অর্থনৈতিক সংলাপে চীনা প্রতিনিধি দলে তৎকালীন চীনা রাষ্ট্রপতি হু জিনতাওয়ের বিশেষ প্রতিনিধি হিসেবে দায়িত্ব পালন করেন।
২০০৯ সালে টাইম বিশ্বের ১০০ জন প্রভাবশালী ব্যক্তির তালিকায় ওয়াং সিশানকে অন্তর্ভুক্ত করেছিল।
পলিটব্যুরো স্ট্যান্ডিং কমিটি এবং দুর্নীতি দমন
চীনা কমিউনিস্ট পার্টির অষ্টাদশ জাতীয় কংগ্রেসে পর্যবেক্ষকরা ওয়াংকে উদীয়মান রাজনৈতিক নেতা বলে গণ্য করছিলেন কেননা, তার রাজনৈতিক পরিবারের সাথে আত্মীয়তা, তার আর্থিক ক্ষেত্রে অভিজ্ঞতা, স্থানীয় সরকারে তার অংশগ্রহণ, নীতি নির্ধারণ ও সম্পাদন — এসব ক্ষেত্রে তার সংশ্লিষ্টতা ছিল। অষ্টাদশ জাতীয় কংগ্রেসে তাকে পলিটব্যুরোর স্ট্যান্ডিং কমিটির কেন্দ্রীয় শৃংখলা তদারক কমিটির সম্পাদক হিসেবে নিযুক্ত করা হয়, যা চীনের শীর্ষ পদগুলোর একটি হিসেবে বিবেচিত। শি চিনফিং অষ্টাদশ জাতীয় কংগ্রেসে চীনের কমিউনিস্ট পার্টির সাধারণ সম্পাদক হিসেবে নিযুক্ত করা হয়। এই ঘটনাটি অপ্রত্যাশিত হিসেবে বিবেচিত হয়েছিল। কেননা ওয়াংয়ের আর্থিক ক্ষেত্রে অভিজ্ঞতা এবং পূর্বে উপপ্রধানমন্ত্রী হিসেবে দায়িত্ব পালন করার দরুন ওয়াংকে কেন্দ্রীয় শৃংখলা তদারক কমিটির সম্পাদক থেকে আরো বড় পদের যোগ্য হিসেবে বিবেচনা করা হচ্ছিল। কেন্দ্রীয় শৃংখলা তদারক কমিটির সম্পাদক হিসেবে দায়িত্ব পাওয়ার ঘটনা ওয়াংয়ের কাছেও অপ্রত্যাশিত ছিল। ফাঁস হওয়া একটি ভিডিও বার্তায় কেন্দ্রীয় শৃংখলা তদারক কমিটির সম্পাদক হিসেবে দায়িত্ব নেবার পর ওয়াংকে কেন্দ্রীয় শৃংখলা তদারক কমিটির সম্মেলনে এই সিদ্ধান্ত সম্পর্কে বলতে শোনা যায়: "আপনারা অষ্টাদশ কংগ্রেস শুরুর আগে গণমাধ্যমের প্রতিবেদনে চোখ মেলাতে পারে, কে জানত ওয়াং সিশান কেন্দ্রীয় শৃংখলা তদারক কমিটির সম্পাদক হতে যাচ্ছে?... এভাবেই কোন ঘটনা সংঘটিত হয়ে থাকে। আপনাদেরকে ঠিক সেই কাজটিই করতে হবে যেটা দল আপনাকে করতে বলবে।"
দুর্নীতি দমন কার্যক্রমে তার প্রধান হিসেবে দায়িত্ব পালন করার ঘটনাটিতে আংশিকভাবে শি চিনফিংয়ের হাত আছে বলে বিবেচনা করা হয় কেননা, শি চিনফিংয়ের সাথে তার বন্ধুত্ব বিদ্যমান। যুবকালে শুরুতে তার এবং শি চিনফিংয়ের মাঝে বন্ধুত্ব গড়ে ওঠে। সাংস্কৃতিক বিপ্লবের সময় শানসি প্রদেশে কায়িক শ্রমে লিপ্ত থাকার সময় তারা এক বিছানায় শুয়েছেন, ওয়াং তাকে অর্থনীতি সংক্রান্ত পুস্তক ধার দিয়েছেন এবং শি চিনফিং যখন পরবর্তীকালে ফুচিয়েনে দলের দায়িত্বে ছিলেন, তখনও তাদের মাঝে সম্পর্ক বিদ্যমান ছিল।
২০১২ সালের শেষভাগের শুরুর দিকে ওয়াং সিশানকে শি চিনফিংয়ের দুর্নীতি দমন কার্যক্রমের প্রধান ব্যক্তি হিসেবে আত্মপ্রকাশ করেন। এটি ছিল ১৯৪৯ সাল থেকে কমিউনিস্ট পার্টি শাসিত রাষ্ট্রটিতে সবচেয়ে সুদূরপ্রসারী কর্মসূচি। তাকে কেন্দ্রীয় কর্ম তদারক কমিটিরও নেতৃত্বের দায়িত্ব দেওয়া হয়। তিনি দুর্নীতি নির্মূলের মন্ত্রকে সামনে নিতে প্রদেশ এবং রাষ্ট্রীয় মালিকানাধীন ব্যবসা প্রতিষ্ঠানের দুর্নীতিবাজদের দ্রুত অপসারণ করেন। দলটির অষ্টাদশ জাতীয় কংগ্রেসের পর তাকে প্রায়শই চীনের কমিউনিস্ট পার্টির সাধারণ সম্পাদক (সর্বোচ্চ নেতা) শি চিনফিংয়ের পর তাকে চীনের সবচেয়ে ক্ষমতাশালী ব্যক্তি হিসেবে বিবেচনা করা হত।
ওয়াং গণমাধ্যমের প্রিয়পাত্রে পরিণত হন। ২০১৫ সালের অক্টোবর মাসে ওয়াংয়ের নেতৃত্বে কেন্দ্রীয় শৃঙ্খলা তদারক কমিটি পার্টির নতুন ও সম্পূর্ণ শৃঙ্খলাসংক্রান্ত নীতিমালা প্রণয়ন করে যা দলটির সদস্যদের নৈতিক আচরণ সংক্রান্ত নির্দেশনা প্রদান করেছিল। এই নীতিমালায় দলের সদস্যদের মাঝে নৈতিক চরিত্রের উন্নয়ন ও দুর্নীতি হ্রাসকরণের বিষয়কে প্রাধান্য দেওয়া হয়েছিল। উপরন্তু, ওয়াং দলের কেন্দ্রীয় শৃঙ্খলা তদারক কমিটির সদস্যদের জন্য প্রথমবারের মত শৃঙ্খলাসংক্রান্ত নীতিমালা প্রণয়ন করেছিলেন। ওয়াংয়ের দুর্নীতি দমন কার্যক্রম তার দলের নেতৃত্বের মাঝে প্রশংসা অর্জন করে। অনেকে তাকে তার মেয়াদকাল শেষ হবার পর তাকে নতুন মেয়াদকালে ২০১৭ সালের ঊনবিংশ জাতীয় কংগ্রেসে দায়িত্ব গ্রহ্ণের জন্য অনুরোধ করেন। ষোড়শ জাতীয় কংগ্রেস থেকে "সাত-উচ্চ, আট-নিম্ন" নীতি প্রত্যেক প্রত্যেক পলিটব্যুরো স্ট্যান্ডিং কমিটির সদস্যের জন্য প্রযোজ্য হত (উদাহরণস্বরূপ, যদি স্ট্যান্ডিং কমিটির কোন সদস্যের বয়স কংগ্রেস চলাকালে ৬৮ হয়, তবে তাকে সরে দাঁড়াতে হবে, কিন্তু যদি তার বয়স ৬৭ হয়, তবে তিনি দায়িত্ব পালন করতে পারবেন)। ওয়াং যদি ২০১৭ সালের পরে দায়িত্ব পালন করতেন, তবে তাকে এই অলিখিত নীতিমালা ভাঙতে হত। একটি সংবাদ সম্মেলনে ওয়াং বলেন, "আমি যদি কোন বিভাগের প্রধান হতাম, তবে আমাকে বহু আগে অবসর নিতে হত। আবার যদি আমি উপমন্ত্রী বা মন্ত্রী হতাম, তবে আমি আমাকে এখনই অবসর নিতে হত।"
চীনের পর্যবেক্ষকেরা মনে করেন, শি চিনফিংয়ের দলের সাধারণ সম্পাদক পদের দ্বিতীয় মেয়াদকালে তিনি আরো বড় পদে অধিষ্ঠিত হবেন। কেননা, শীঘ্রই অবসরগ্রহণ করবেন (老同志) এমন প্রবীণ নেতাদের নামের তালিকায় তার নাম উল্লেখ করা হয় নি।  ওয়াং সিশান চীনে নিযুক্ত মার্কিন রাষ্ট্রদূত টেরি ব্র‍্যানস্ট্যাডের সাথে শি চিনফিংয়ের একান্ত বৈঠকে অংশগ্রহণ করেছিলেন।
ব্যক্তিগত জীবন
ওয়াং সিশান সাবেক চীনা উপপ্রধানমন্ত্রী ইয়াও ইলিনের কন্যা ইয়াও মিংশানের সাথে বিবাহবন্ধনে আবদ্ধ হয়েছেন; ওয়াং নিঃসন্তান। কখনো কখনো তার বিবাহের দরুন তাকে দলের যুবরাজ বলে অভিহিত করা হয়।
মার্কিন রাজস্ব সচিব হেনরি পলসন ওয়াংকে "স্থিরবুদ্ধিসম্পন্ন এবং কৌতূহলী" বলে অভিহিত করেছেন এবং "একজন আগ্রহী ঐতিহাসিক, যিনি দর্শন সংক্রান্ত বিতর্ক পছন্দ করেন এবং তার মাঝে দুষ্ট রসিকতাবোধ বিদ্যমান" বলে অভিহিত করেছেন। পলসন লিখেছেন, "তিনি একজন চীনা দেশপ্রেমিক কিন্তু, তিনি মার্কিনিদের বুঝেন এবং জানেন যে এই দুইটি দেশই একে অন্যেত অর্থনৈতিক সমৃদ্ধি থেকে লাভবান হয়ে থাকে। এবং তিনি সাহসী — তিনি চ্যালেঞ্জ গ্রহণ করে থাকেন, তিনি এমন কিছু করেন যা পূর্বে কখনো করা হয় নি এবং তিনি সে কাজে সফল হন। ১৯৯৮ সালে চীনের ইতিহাসে সর্ববৃহৎ অর্থনৈতিক সংকটের পর পুনর্গঠনে কাজ করেছেব এবং এরপর একটি ব্যাংকিং সংকট প্রতিরোধ করেছেন যা দেশটির অর্থনৈতিক প্রবৃদ্ধির গতিকে শ্লথ করতে পারত।"
ওয়াং মার্কিন টিভি অনুষ্ঠান হাউস অব কার্ডস এর ভক্ত এবং প্রায়শই দুর্নীগি বিরোধী সম্মেলনে বক্তৃতা দেবার সময় অনুষ্ঠানটির নাম উল্লেখ করে থাকেন। ওয়াং বলেছেন যে, পার্টি হুইপের পদটি তাকে বিশেষভাবে বিমোহিত করে। তিনি আরো বলেছেন যে, তিনি কিছু কোরীয় ভাষার নাটক দেখেছেন। তিনি বলেছেন, "কোরীয় নাটকগুলো আমাদের থেকে এগিয়ে, এখনো ঐতিহ্যবাহী চীনা সংস্কৃতি (দৃশ্যমান শিল্পকলা) থেকে কোরীয় নাটকের (বর্ণনা করা) অন্তঃসার এবং বিষয় উন্নত।"
আপাং
আপাং গাছ, (সংস্কৃত) লটজিলা (হিন্দি) বিলাইখামচি (বাংলা) উপল্যাংগা (বৈজ্ঞানিক নাম Achyranthes aspera) একটি বর্ষজীবী গুল্ম জাতীয় উদ্ভিদ। আপাং গাছের উপকারিতা ও ভেষজ গুণাবলীর কারনে অনেকে বাড়িতে রাখে।
বাংলা সাহিত্যিকদের ছদ্মনাম
বাংলা ভাষায় রচিত সাহিত্যকর্ম বাংলা সাহিত্য নামে পরিচিত। আনুমানিক খ্রিষ্টীয় সপ্তম শতাব্দীর মাঝামাঝি বাংলা ভাষায় সাহিত্য রচনার সূত্রপাত হয়। বাংলা ভাষা তথা বিশ্বের সকল সাহিত্যে সাহিত্যিকরা অনেক সময় নিজেদের নাম আত্মগোপন করে অন্য কোনো নামে সাহিত্য রচনা করতেন। বাংলা ভাষাতেও এর ব্যতিক্রম হয়নি। অনেক কবি, সাহিত্যিক, উপন্যাসিক ও নাট্যকার তাদের আসল নাম গোপন করে ছদ্মনামে সাহিত্য রচনা করতেন। নিম্নে তার একটি তালিকা দেওয়া হলো।
জোয়ানা মাদুকা
প্রাথমিক জীবন এবং শিক্ষা
মাদুকা ১৯৪৯ সালের ৬ই মে ওসুন রাজ্যের ইলেশায় জন্মগ্রহণ করেন। তিনি মিঃ ড্যানিয়েল দাদা এবং ওলুফুনমিলিয়ো লেইঙ্কার প্রথম সন্তান। তিনি তার প্রাথমিক শিক্ষালাভের জন্য ওটাপেট মেথোডিস্ট বিদ্যালয়ে যান। তিনি মেথডিস্ট বালিকা বিদ্যালয়ে পড়াশুনা করেন ও পরে ১৯৫৫ সালে কুইনস বিদ্যালয়ে ভর্তি হন। তিনি ১৯৬৫ সালে আইএফই বিশ্ববিদ্যালয় থেকে ফলিত পদার্থবিজ্ঞানে বিএসসি অর্জন করেন। তিনি ১৯৬৯ সালে ট্রিনিটি কলেজ ডাবলিন থেকে এম.এস.সি. ইন ইঞ্জিনিয়ারিং ডিগ্রি লাভ করেন। ১৯৬৬ সালে, মাদুকা ইনস্টিটিউশন অফ ইলেকট্রিক্যাল ইঞ্জিনিয়ার্স স্নাতক পরীক্ষায় অংশ নেন এবং পাস করেন।
পেশা
১৯৯৩ সালে, মাদুকা ফ্রেন্ডস অফ দ্য এনভাইরোমেন্ট প্রতিষ্ঠা করেন, এটি পুনর্নবীকরণযোগ্য শক্তির উন্নতি, বর্জ্য পরিচালনা এবং মহিলাদের ক্ষমতায়নের নিয়ে কাজ করে। তিনি নাইজেরিয়ার পেশাদার মহিলা প্রকৌশলী সংস্থা (এপডব্লিউএন) প্রতিষ্ঠা করেন।
বিদ্যুৎ খাতের উন্নতি নিশ্চিত করতে এবং অংশীদারদের স্বার্থ রক্ষার জন্য, ২০১৪ সালে লাগোস চেম্বার অফ কমার্স অ্যান্ড ইন্ডাস্ট্রি দ্বারা প্রতিষ্ঠিত পাওয়ার সেক্টর গ্রুপের সভাপতি ছিলেন মদুকা।
২৩ জুন ২০১৬ সালে তিনি নাইজেরিয়ান ইঞ্জিনিয়ারিং একাডেমির নবম প্রেসিডেন্ট এবং প্রথম মহিলা প্রেসিডেন্ট হন।
৩৫৩
৩৫৩ গ্রেগরীয় বর্ষপঞ্জির একটি সাধারণ বছর।
২০২৩–২৪ অস্ট্রেলিয়া পুরুষ ক্রিকেট দলের ভারত সফর
ভারত ক্রিকেট দল তিনটি একদিনের আন্তর্জাতিক এবং পাঁচটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা সেপ্টেম্বর থেকে ডিসেম্বর ২০২৩-এ অনুষ্ঠিত হয়।
হ্যাপ্লয়েড
থাম্ব|মায়োসিস সেল বিভাগে, চারটি হ্যাপলয়েড কোষ দেখা যায় যা একটি ডিপ্লোডিড সেল থেকে উৎপাদিত হয় একপ্রস্থ বিশিষ্ট ক্রোমোজোমগুলোকে হ্যাপ্লয়েড বলে। এবং, যেসব কোষে হ্যাপ্লয়েড ক্রোমোজোম থাকে সেগুলো হ্যাপ্লয়েড কোষ। অনুরুপভাবে, যেসব জীবের দেহকোষ হ্যাপ্লয়েড প্রকৃতির তাদেরকে হ্যাপ্লয়েড জীব বলে। দুটি হ্যাপ্লয়েড কোষ মিলিত হয়ে একটি ডিপ্লয়েড কোষ সৃষ্টি করে। উল্লেখ্য, হ্যাপ্লয়েড কোষকে (n) এবং ডিপ্লয়েড কোষকে (2n) দিয়ে চিহ্নিত করা হয়।
যেসকল ডিপ্লয়েড জীবে যৌন প্রজনন দেখা যায়, সেগুলোর জননকোষ সৃষ্টির সময় মিয়োসিস কোষ বিভাজনের মাধ্যমে একটি ডিপ্লয়েড কোষ (2n) থেকে চারটি হ্যাপ্লয়েড কোষের (n) সৃষ্টি হয়। অর্থাৎ জীবের পুরুষ বা স্ত্রী জননকোষ হ্যাপ্লয়েড হয়ে থাকে। পরবর্তীতে জাইগোট সৃষ্টির সময় দুটি হ্যাপ্লয়েড কোষ মিলিত হয়ে একটি ডিপ্লয়েড কোষের সৃষ্টি হয়। পরবর্তীতে এই ডিপ্লয়েড কোষই মাইটোসিস প্রক্রিয়ায় বিভাজিত হয়ে হয়ে বিশালাকার জীবদেহ সৃষ্টি করে।
কিছু উদ্ভিদ এবং প্রাণী হ্যাপ্লয়েড কিংবা পলিপ্লয়েড (দুইয়ের অধিক সেটের ক্রোমোজোম) কোষের অধিকারী। উদাহরণস্বরুপ, এক প্রজাতির গম হেক্সাপ্লয়েড, অর্থাৎ তাতে 6-set chromosome বিদ্যমান (যদিও অন্যান্য প্রজাতির গম 2-set chromosome বিশিষ্ট।) অর্থাৎ এটি একটি পলিপ্লয়েড। অনেক সময়ই single set chromosome কে বোঝাতে "মনোপ্লয়েড" শব্দটি ব্যবহার করা হয়।
ডিপ্লয়েড জীবের জনন কোষের (পুরুষ বা স্ত্রী) নিউক্লিয়াস এক সেট ক্রোমোজোম বিশিষ্ট হয়ে থাকে যা ঐ জীবের হ্যাপ্লয়েড অবস্থা তথা হ্যাপ্লয়ডি (Haploidy)। যেমন রুই মাছের দেহ কোষের ক্রোমোজোম সংখ্যা ২৫ জোড়া যার প্রতিটি জোড়া থেকে একটি করে ক্রোমোজোম নিয়ে এক সেট ক্রোমোজোম গঠিত হয় এবং প্রতিটি জোড়া থেকে অপর ক্রোমোজোমটি নিয়ে অপর এক সেট ক্রোমোজোম গঠিত হয়। যায় ডিপ্লয়েড জীবের দেহকোষ যে দুই সেট ক্রোমোজোম বিশিষ্ট হয়ে থাকে তার এক সেট আসে মায়ের জনন কোষ থেকে থেকে অন্য সেটটি আসে বাবার জনন কোষ থেকে।
হেপকা
হেপকা উত্তর-পশ্চিম নেপালের কর্ণালী অঞ্চলের হুমলা জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিলো ৯৭৭ জন এবং খানার সংখ্যা ছিলো ১৫৯ টি।
চেতনা দাস
চেতনা দাস (চেতনা দাস) অসমের একজন  প্রসিদ্ধ অভিনেত্রী। ১৯৭০-১৯৮০ সময়ে তিনি অসমের জনপ্রিয় অভিনেত্রী ছিলেন।
শৈশব জীবন
১৯৫৪ সনের ৪ নভেম্বরে পূর্বের অসম বর্তমান মেঘালয় জেলার শিলং-এ চেতনা দাসের জন্ম হয়।  তাঁর পিতার নাম গিরিন্দ্র কুমার তালুকদার।  তিনি তেজপুরের দরং মহাবিদ্যালয় থেকে স্নাতক ডিগ্রী লাভ করেন।
নাটক নির্দেশনা
চেতনা দাসের নির্দেশিত নাটক
অন্যান্য
হিন্দী ধারাবাহিক কামরুপ কি কাহিনীতে অভিয়ন করেছেন। অসমীয়া সাংস্কৃতিতে অবদান থাকার জন্য ডঃ আম্বেদকার পুরস্কার লাভ । অসমীয়া হিয়া দিয়া নিয়া চলচ্চিত্র মুনলাইট মিডিয়া স্পেডিয়াল পুরস্কার লাভ করেন।
জড়িত থাকা কেন্দ্রসমূহ
চেতনা দাস অনেক কয়েকটি সাংস্কৃতিক কেন্দ্রের সহিত জড়িত ছিলেন। সাংস্কৃতিক কেন্দ্রসমূহের নাম:
নাওয়া-ই-বারাকজায়ি জেলা
নাওয়া-ই-বারাকজায়ি জেলা (ناوۀ بارکزائی/) আফগানিস্তানের হেলমান্দ প্রদেশের একটি প্রশাসনিক জেলা, যেটি আফগানিস্তানের দক্ষিণাঞ্চলীয় প্রদেশ লস্কর গাহের দক্ষিণে হেলমান্দ নদী বরাবর অবস্থান করছে। এটি লস্কর গাহ, নাদ আলী, গারসির, এবং রিগ জেলার পাশাপাশি নিমরুজ এবং কান্দাহারের প্রদেশগুলি সীমানা দিয়ে ঘিরে রেখেছে। এটি মূলত পশতুনবাদ নামের পরিচিত এলাকার মধ্যে পড়ে (অর্থ্যাৎ পশতুনের ভূমি নামে পরিচিত), যার দক্ষিণপূর্ব আফগানিস্তান ও উত্তর পশ্চিম পাকিস্তানের বেশিরভাগ এলাকা নিয়ে গঠিত একটি এলাকা। এখানকার প্রধান প্রভাবশালী ভাষা হচ্ছে পশতু ভাষা এবং ৮৯,০০ বাসিন্দাদের অধিকাংশই পশতুনওয়ালী প্রথাগত নিয়ম অনুস্মরণ করে থাকে। নাওয়া-ই-বারাকজায়ির নাম বারাকজাই জেলার প্রধান পশতুন উপজাতিকে প্রতিফলিত করে। ১৯৭০ সালের পূর্বে, জেলাটির দক্ষিণ প্রান্তে একটি ছোট গ্রামের পরে এটি শামালান নামে পরিচিত ছিল।
পশ্চিমবঙ্গ বিদ্যুৎ উন্নয়ন নিগম লিমিটেড
পশ্চিমবঙ্গ বিদ্যুৎ উন্নয়ন সমবায় লিমিটেড (ডব্লিউবিপিডিসিএল) পশ্চিমবঙ্গ সরকারের অধীনস্থ একটি কোম্পানি। এই সংস্থার প্রধান লক্ষ্য ভারতীয় রাজ্য পশ্চিমবঙ্গে বৈদ্যুতিক শক্তি উৎপাদন বাণিজ্য ও সরবরাহ সুষ্ঠুভাবে পরিচালনা করা। ডব্লিউবিপিডিসিএল-এর প্রধান তাপবিদ্যুৎ কেন্দ্রগুলি হল: কোলাঘাট, বক্রেশ্বর, সাঁওতালদিহি ও ব্যান্ডেল। সাগরদিঘীতে অপর একটি বিদ্যুৎকেন্দ্র নির্মাণের পথে।
ডব্লিউবিপিডিসিএল পশ্চিমবঙ্গ রাজ্য বিদ্যুৎ পর্ষদ (ডব্লিউবিএসিবি) ও ক্যালকাটা ইলেকট্রিক সাপ্লাই কর্পোরেশন (সিইএসসি) – এই দুই সংস্থার সঙ্গে একযোগে কাজ করে থাকে।
রোদ্রিগো আনজেলত্তি
রোদ্রিগো লুইজ আনজেলত্তি (Rodrigo Angelotti; জন্ম: ২৭ এপ্রিল ১৯৯৮; রোদ্রিগো আনজেলত্তি এবং শুধুমাত্র রোদ্রিগো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে আক্রমণভাগের খেলোয়াড় হিসেবে খেলেন।  তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
রোদ্রিগো লুইজ আনজেলত্তি ১৯৯৮ সালের ২৭শে এপ্রিল তারিখে ব্রাজিলে জন্মগ্রহণ করেছেন এবং সেখানেই তার শৈশব অতিবাহিত করেছেন।
৩৫৪
৩৫৪ গ্রেগরীয় বর্ষপঞ্জির একটি সাধারণ বছর।
পশ্চিমবঙ্গ রাজ্য বিদ্যুৎ পর্ষদ
পশ্চিমবঙ্গ রাজ্য বিদ্যুৎ পর্ষদ (ডব্লিউএসইবি) একটি সরকারি বিদ্যুৎ নিয়মন পর্ষদ। ১৯৫৫ সালের ১ মে প্রতিষ্ঠিত এই সংস্থা ২০০৭ সালের ৩১ মার্চ পর্যন্ত পশ্চিমবঙ্গে সক্রিয় ছিল। বর্তমানে পুনর্গঠনের পর এই সংস্থা দুটি কোম্পানিতে বিভক্ত: পশ্চিমবঙ্গ রাজ্য বিদ্যুৎ প্রেরণ কোম্পানি (ডব্লিউবিএসইটিসিএল) ও পশ্চিমবঙ্গ রাজ্য বিদ্যুৎ বিতরণ কোম্পানি (ডব্লিউবিএসইডিসিএল)। পশ্চিমবঙ্গ বিদ্যুৎ সংস্কার স্কিম, ২০০৭-এর অধীনে ২০০৭ সালের ১ এপ্রিল থেকে এই বিভাজন কার্যকর হয়েছে।
পশ্চিমবঙ্গ রাজ্য বিদ্যুৎ প্রেরণ কোম্পানি (ডব্লিউবিএসইটিসিএল) পশ্চিমবঙ্গে ৬৬ কেভি, ১৩২ কেভি, ২২০ কেভি ও ৪০০ কেভি বিদ্যুৎ প্রেরণের দায়িত্বে নিযুক্ত। এই সংস্থা ভারত সরকারের বিদ্যুৎ মন্ত্রক থেকে ভারতে ট্রানসমিশন লাইসেন্স হিসেবে ২০০৭-২০০৮ সালের বেস্ট পাওয়ার অ্যাভেলিবিলিটি অ্যাওয়ার্ড (গোল্ড শিল্ড) পেয়েছে।
পশ্চিমবঙ্গ রাজ্য বিদ্যুৎ বিতরণ কোম্পানি (ডব্লিউবিএসইডিসিএল) পশ্চিমবঙ্গে ৩৩ কেভি ও তার থেকে কম বিদ্যুত বিতরণের দায়িত্বে নিযুক্ত। বর্তমানে রাজ্যের বিদ্যুৎ গ্রাহকের সংখ্যা ১ কোটির অধিক। এই সংস্থা বিদ্যুৎক্ষেত্র সংস্কার উদ্যোগ গ্রহণের জন্য পাওয়ার ইন্ডিয়া ২০০৮ একসিলেন্স অ্যাওয়ার্ড পেয়েছে।
মিস ইউনিভার্স ১৯৯৬
মিস ইউনিভার্স ১৯৯৬, ৪৫তম মিস ইউনিভার্স প্রতিযোগিতা, ১৭ মে, ১৯৯৬-এ মার্কিন যুক্তরাষ্ট্রের নেভাডা, লাস ভেগাসে পারফর্মিং আর্টসের জন্য আলাদিন থিয়েটারে অনুষ্ঠিত হয়েছিল। অনুষ্ঠান শেষে ভেনেজুয়েলার অ্যালিসিয়া মাচাদোকে মুকুট পরান বিদায়ী মার্কিন যুক্তরাষ্ট্রের চেলসি স্মিথ। ৭৯ জন প্রতিযোগী এই সংস্করণে প্রতিদ্বন্দ্বিতা করেছিল। ১৯৭৯ সালে মারিতজা সায়ালেরো এবং ১৯৮৬ সালে বারবারা প্যালাসিওসের পর তৃতীয় ভেনিজুয়েলা নারী মিস ইউনিভার্স জিতলো।
মনীষা মৌন
মনীষা মৌন (জন্ম ২৩শে ডিসেম্বর ১৯৯৭) হলেন একজন ভারতীয় বক্সার যিনি ফেদারওয়েট ওজন শ্রেণীতে প্রতিদ্বন্দ্বিতা করেন। তিনি ২০১৯ এশিয়ান অ্যামেচার বক্সিং চ্যাম্পিয়নশিপে ব্রোঞ্জ জিতেছেন।
প্রাথমিক জীবন
মনীষা হরিয়ানার কৈথল জেলার মাতুর গ্রামে ১৯৯৭ সালের ২৩শে ডিসেম্বর জন্মগ্রহণ করেন। তিনি পিতা-মাতার তিন সন্তানের মধ্যে কনিষ্ঠ ছিলেন। তাঁর বাবা দুটি হার্ট অ্যাটাকের পর শয্যাশায়ী হওয়ার আগে ট্র্যাক্টর মেকানিক হিসেবে কাজ করতেন।
তাঁর বাবা-মা যে কোনো খেলায় অংশ নিতে নিষেধ করলেও, মনীষা তাঁর ভাইয়ের সাথে ভলিবল খেলতে ঘর থেকে বেরিয়ে যেতেন। তিনি শীঘ্রই একজন বক্সিং কোচের নজরে পড়েন এবং ১২ বছর বয়সে তাঁকে প্রশিক্ষণ দেওয়া শুরু করেন। তিনি এটি তাঁর বাবার কাছ থেকে গোপন রেখেছিলেন। তাঁর বাবা এই ঘটনার দুই বছর পরে খেলাধূলায় মেয়ের অংশগ্রহণ আবিষ্কার করেন, যখন মনীষা জেলা পর্যায়ের একটি প্রতিযোগিতায় একটি পদক জয়ের পর সংবাদপত্রে তাঁকে নিয়ে প্রতিবেদন বেরিয়েছিল। মনীষা বলেছেন যে তিনি শৈশবে নিজের এলাকায় লড়াই করতেন এবং "ছেলেদের প্রচুর মারধর" করতেন।
২০১৮
২০১৮ সালে মনীষা তাঁর প্রথম সিনিয়র পদক জিতেছিলেন, যখন তিনি জাতীয় চ্যাম্পিয়নশিপে দ্বিতীয় হয়েছিলেন। ২০১৮ এআইবিএ মহিলা বিশ্ব বক্সিং চ্যাম্পিয়নশিপে, তিনি ব্যান্টামওয়েট বিভাগে কোয়ার্টার ফাইনালে জায়গা করে নেন। তাঁর থেকে উচ্চ র‌্যাঙ্কের ক্রিস্টিনা ক্রুজ এবং আগের বছরের চ্যাম্পিয়ন ডিনা ঝোলামানের বিরুদ্ধে তাঁর জয় প্রশংসা পেয়েছিল।
২০১৯
তিনি আবার ২০১৯ সালের জাতীয় চ্যাম্পিয়নশিপে রৌপ্য পদক জিতেছিলেন। এর পরে ২০১৯ এশিয়ান অ্যামেচার বক্সিং চ্যাম্পিয়নশিপে তিনি ব্রোঞ্জ পদক জেতেন, যেখানে তিনি ২-৩ বিভক্ত সিদ্ধান্তে (বিভক্ত সিদ্ধান্ত বক্সিংয়ে বিজয়ের একটি মাপকাঠি) হুয়াং সিও-ওয়েনের কাছে হেরেছিলেন।
ফেদারওয়েট ওজন বিভাগে পরিবর্তন করার পর, মনীষাকে ২০১৯ এআইবিএ মহিলা বিশ্ব বক্সিং চ্যাম্পিয়নশিপের জন্য নির্বাচন করা হয়নি।
মালদ্বীপে বসবাসরত বাংলাদেশী
মালদ্বীপের বৈদেশিক মন্ত্রণালয়ের হিসাব অনুযায়ী মাত্র ৪,০০,০০০ জনসংখ্যার একটি দেশ, মালদ্বীপে প্রায় ৫০,০০০ বাংলাদেশী অভিবাসী (২০১১ মোতাবেক) কর্মরত অবস্থায় আছে, যার এক-তৃতীয়াংশের কোন বৈধ কাগজপত্র বা নিবন্ধন নেই। মালদ্বীপে অবস্থানরত বিদেশী কর্মীদের মধ্যে এটি একটি উল্লেখযোগ্য সংখ্যা।
বাটানগর
বাটানগর একটি আশপাশ হয় মহেশতলা এর দক্ষিণ চব্বিশ পরগনা জেলা ভারতীয় রাষ্ট্র এর পশ্চিমবঙ্গ । এটি কলকাতা মেট্রোপলিটন উন্নয়ন কর্তৃপক্ষের (কেএমডিএ) আওতাধীন এলাকার একটি অংশ।
ইতিহাস
বাটানগর চেকোস্লোভাক শিল্পপতি টোমা বায়া ভারতে প্রথম জুতার কারখানা শুরু করার জন্য প্রতিষ্ঠিত হয়েছিল। বাটা ব্র্যান্ডটি ১৮৯৪ সালের ২৪ আগস্ট জ্লান, পরে অস্ট্রিয়া-হাঙ্গেরিতে (বর্তমানে চেক প্রজাতন্ত্রের ) প্রতিষ্ঠিত হয়েছিল। কোঙ্কনগরে Kon৫ টি চেকোস্লোভাক বিশেষজ্ঞের সাথে পরীক্ষামূলকভাবে জুতো উৎপাদন কেন্দ্র চালু করার জন্য একটি ভবন ভাড়া দিয়ে ১৯৩১ সালে এই সংস্থাটি প্রথমে ভারতে প্রতিষ্ঠিত হয়েছিল। জ্যান আন্তোন বাঁ ১৯৩৪ সালে বাটানগর নামে একটি শিল্প উৎপাদন নগরী গড়ে তোলেন, পাশাপাশি দিল্লি ও পাটনা এবং ভারতের অন্য কোথাও ৭,০০০ এরও বেশি লোককে নিযুক্ত করেছিলেন। পরে বাটনগর কলকাতার নিকটবর্তী অন্যতম বৃহত শহরতলির শহর হয়ে ওঠে।
অঞ্চল ওভারভিউ
আলিপুর সদর মহকুমা দক্ষিণ চব্বিশ পরগনা জেলার সর্বাধিক নগরায়িত অংশ। জনসংখ্যার ৫৯.৮৮% শহরাঞ্চলে এবং ৪০.১৫% গ্রামীণ অঞ্চলে বাস করেন। মহকুমার উত্তরের অংশে (মানচিত্রের পাশাপাশি প্রদর্শিত) ২১ টি শুমারি শহর রয়েছে । পুরো জেলাটি গঙ্গা ডেল্টায় অবস্থিত এবং হুগলি নদীর পূর্ব তীরে মহকুমাটি একটি বিকাশযুক্ত প্রসারিত, যেখানে শিল্প বিকাশ রয়েছে।
দ্রষ্টব্য: মানচিত্রটি মহকুমার কয়েকটি উল্লেখযোগ্য অবস্থান উপস্থাপন করেছে। মানচিত্রে চিহ্নিত সমস্ত স্থান বৃহত্তর পূর্ণ পর্দার মানচিত্রে লিঙ্কযুক্ত।
অবস্থান
বাটানগরে অবস্থিত । এর গড় উচ্চতা হল ।
অর্থনীতি
এটি বহুজাতিক জুতো সংস্থা বাটা নামে একটি স্থান। এখানে বাটা সংস্থার একটি প্ল্যান্ট রয়েছে। কর্মীরা বেশিরভাগ বাটানগরে থাকেন। বাটানগরের আরেকটি উল্লেখযোগ্য বৈশিষ্ট্য কেবল বাটা ইন্ডিয়া জুতো কারখানাই নয়, জুতো তৈরির বিষয়টি বটানগরের একটি প্রধান কুটির শিল্প। অসংখ্য বাড়িঘর এবং পরিবারগুলি ভারতের শীর্ষস্থানীয় জুতার ব্র্যান্ডগুলির জন্য বিভিন্ন মেক - চামড়া, পিভিসি, পাট ইত্যাদির জুতা উৎপাদন করতে উৎসর্গীকৃত। উদাহরণস্বরূপ - খাদিমস, শ্রীলাইটারস, টিটাস এবং লিবার্টি যা ভারতের কয়েকটি নামী জুতো প্রস্তুতকারক, বাটনগরের বিভিন্ন সত্তায় তাদের জুতো তৈরির প্রক্রিয়াটির একটি বড় অংশকে আউটসোর্স করেছে। বাটানগরের প্রতিটি বিকল্প বাড়িতে একটি ছোট ইউনিট থাকে যা জুতা তৈরি করে।
এই বৈশিষ্ট্যটি অভাবের কারণেই জন্মগ্রহণ করেছিল, যেহেতু বাটানগরে বসবাসকারী বেশিরভাগ পরিবার তাদের জীবিকার জন্য বাটা কারখানার উপর নির্ভরশীল, তাই যখনই কারখানাটি লক আউট হয়, এই পরিবারগুলি খুব মারাত্মকভাবে ক্ষতিগ্রস্ত হয়। তাই তাদের বাড়ি থেকে জুতো তৈরি তাদের উপার্জনের বিকল্প উৎস দিয়েছে।
পরিবহন
বাটনগর বজ বজ ট্রাঙ্ক রোডে অবস্থিত।
কাছেই নাঙ্গি রেলস্টেশন অবস্থিত।
শিক্ষা
টেকনো ইন্টারন্যাশনাল বাটানগর, ২০১২ সালে প্রতিষ্ঠিত, ইঞ্জিনিয়ারিং এবং টেকনোলজি এবং অন্যান্য অনুমোদিত ক্ষেত্রে ডিপ্লোমা, স্নাতক এবং স্নাতকোত্তর ডিগ্রি কোর্স সরবরাহ করে।
লাইগার (চলচ্চিত্র)
লাইগার হলো পুরী জগন্নাথ রচিত ও পরিচালিত ২০২২ সালের ভারতীয় ক্রীড়া মারপিটধর্মী চলচ্চিত্র। ছবিটিকে হিন্দি এবং তেলেগু ভাষায় একই সাথে শ্যুট করা হয়, ছবিটি প্রযোজনা করেছে ধর্ম প্রোডাকশন এবং পুরি কানেক্টস। প্রধান অভিনেতা হিসেবে বিজয় দেবেরকোন্ডা শীর্ষস্থানীয় এমএমএ ফাইটার বক্সার চরিত্রে অভিনয় করেন। এছাড়া এতে আরো অভিনয় করেছেন অনন্যা পান্ডে, রনিত রায় ও রম্যা কৃষ্ণন। মার্কিন বক্সার মাইক টাইসন একটি বর্ধিত ক্যামিও চরিত্রে অভিনয় করেন, এর মাধ্যমে ভারতীয় চলচ্চিত্রে তার অভিনয়ের অভিষেক হয়। ২৫ আগস্ট ২০২২-এ ছবিটি প্রেক্ষাগৃহে মুক্তি পায়।
মুক্তি
ছবিটি ২৫ আগস্ট ২০২২ এ হিন্দি এবং তেলেগু, তামিল, মালায়ালাম এবং কন্নড় ভাষায় ডাব করা সংস্করণ সহ মুক্তি পাওয়ার কথা রয়েছে।  ২০২১ সালের জানুয়ারিতে ঘোষণা করা হয়েছিল, যে ছবিটির ৯ সেপ্টেম্বর ২০২১ সালে মুক্তি পাবে। কিন্তু কোভিড-১৯ মহামারীর কারণে নির্মাণে বিলম্বের কারণে ছবিটি স্থগিত করা হয়েছিল। বর্তমান প্রকাশের তারিখটি ২০২১ সালের ডিসেম্বরে ঘোষণা করা হয়েছিল।
গুয়াদালিমার
গুয়াদালিমার নদী (স্পেনীয় - Río Guadalimar) হল দক্ষিণ স্পেনের আলবাথেতে প্রদেশ ও খায়েন প্রদেশের মধ্য দিয়ে প্রবাহিত একটি নদী।
প্রবাহপথ
গুয়াদালকিবির নদীর এই উপনদীটির জন্ম আলবাথেতে প্রদেশের সিয়েরা দে আলকারাথ পর্বতমালার অন্তর্ভুক্ত লা সালগা শৃঙ্গে (১৭৭০ মিটার)। শুরুতে এই নদীর উৎস ঝর্ণাটি আরোইয়ো দে তেখো (Arroyo de Tejo) নামেই সমধিক পরিচিত। উৎসস্থল ভিয়াভের্দে দে গুয়াদালিমারের কাছাকাছিই আরও বেশ কয়েকটি ঝর্ণার জল একত্রিত হয়ে গুয়াদালিমার নদীটি পুষ্ট হয়ে ওঠে। এরপর আলবাথেতে প্রদেশের দক্ষিণপশ্চিম অঞ্চল থেকে মূলত পশ্চিমমুখে ও কিছুটা দক্ষিণে প্রবাহিত হয়ে খায়েন প্রদেশে প্রবেশ করে। এই যাত্রাপথে তাকে সিয়েরা দে সেগুরা পার্বত্যভূমিও অতিক্রম করে যেতে হয়। উৎসমুখ থেকে ১৬৭ কিলোমিটার পাড়ি দিয়ে খায়েন প্রদেশে খাবালকিন্তো পৌর অঞ্চলের ৫ কিলোমিটার দক্ষিণে ও মেনখিবার গ্রামের কিছুটা পূর্বে নদীটি গুয়াদালকিবির নদীতে গিয়ে পড়ে।
উপনদীসমুহ
thumb|250px|গুয়াদালিমার নদীর উপর নির্মিত প্রাচীন রোমান সেতু [[পুয়েন্তে মোচো (গুয়াদালিমার)|পুয়েন্তে মোচো]] অনেকগুলি ছোট ছোট নদী ও ঝর্ণা এই নদীতে দুইদিক থেকে এসে পড়েছে। ডানদিক থেকে এসে পড়া উল্লেখযোগ্য উপনদীগুলি হল - অপরদিকে বামদিক থেকে এসে পড়া বিভিন্ন নদী ও ঝর্ণাগুলির মধ্যে উল্লেখযোগ্যগুলি হল -
প্রবাহ, বহমানতা ও জলাধারসমূহ
আগে গুয়াদালিমার নদীর মধ্য ও নিম্নগতিতে দুইপারের বিভিন্ন অংশ আংশিকভাবে পাথরে বাঁধানো ছিল এবং নদীর জল সেচের কাজে ব্যবহৃত হত। এখনও নদীটির জল ঐ অঞ্চলে অলিভ চাষে সেচের কাজে ব্যবহার করা হয়। বর্তমানে এই নদীর গতিপথে বেশ কয়েকটি রিজার্ভার নির্মিত হয়েছে। এরমধ্যে সিলেস জলাধারটির জলধারণ ক্ষমতা ৩০৫ লক্ষ কিউবিক মিটার এবং গিরিবাইলে জলাধারের ৪৭৫০ লক্ষ কিউবিক মিটার। এই দ্বিতীয় জলাধারটির নিচে ষোড়শ শতাব্দীতে তৈরি আরিথা সেতুটি অবস্থিত। এছাড়া এর উপনদী গুয়াদালমেনা ও গুয়াদালেন'এও বাঁধ দিয়ে যে জলাধারগুলি নির্মিত হয়েছে, তাদেরও ধারণ ক্ষমতা যথাক্রমে ৩৪৬০ লক্ষ কিউবিক মিটার ও ১৬৩০ লক্ষ কিউবিক মিটার।
ইতিহাস
thumb|250px|কাস্তিও দে গিরিবাইলে দুর্গের ধ্বংসাবশেষ রোমান যুগে এই নদীর নাম ছিল তাগো, তাগুস বা তুখিও নদী। তার উৎসস্থলের পর্বতের নামও ছিল সিয়েরা দে তুখিয়া। আরবরা এই নদীর নাম দেয় ওয়াদ আল-ইমার (الوادي الاحمر), অর্থাৎ লাল জলের নদী (রিও কলোরাদো)। গুয়াদিলমার নদীর জলের অদ্ভুত লালচে রঙই এই নামকরণের কারণ। নদীর বর্তমান নাম এই আরবি নামেরই স্পেনীয় অপভ্রংশ।
আরবিরা এই নদীর উপর কর্তৃত্ব বজায় রাখতে দ্বাদশ শতাব্দীতে নদীর তীরে কাস্তিও দে গিরিবাইলে বলে একটি দুর্গ গড়ে তোলে। ১২২৬/২৭ খ্রিস্টাব্দে এই নদী ও সংলগ্ন এলাকা পুনরায় খ্রিস্টীয়দের দখলে আসে।
হরিহরপুর, ভেরী
হরিহরপুর মধ্য-পশ্চিম নেপালের ভেরী অঞ্চলের সুর্খেত জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিলো ৩৩৮১ জন এবং খানার সংখ্যা ছিলো ৬০৪ টি।
৩৫৫
৩৫৫ গ্রেগরীয় বর্ষপঞ্জির একটি সাধারণ বছর।
বদরখালী বাজার
বদরখালী বাজার (Badarkhali Bazar) বদরখালী ইউনিয়নের প্রধান হাট/বাজার হল বদরখালী বাজার বদরখালী কলোনিশন উচ্চ বিদালয়ের প্রদান গেট থেকে পশ্চিম দিকে প্রবেশের পথ বাজারে প্রায় ২ হাজারের ও বেশি দোকান ঘর আছে। বাজারের পাশে রয়েছে বদরখালী কেন্দ্রীয় জামে মসজিদ এবং বাজারের উত্তর পার্শে রয়েছে বদরখালী-চায়না নতুন জেটি ও দক্ষিণ পার্শে রয়েছে বদরখালী প্যারাবন আর পূর্ব পার্শে রয়েছে বদরখালী ডিগ্রী কলেজ এবং পশ্চিমে সমুদ্র
নিরাপত্তা
চকরিয়া উপজেলার অর্ন্তগত ঐতিহ্যবাহী বদরখালী বাজার এখন সি সি ক্যামেরা দ্বারা নিয়ন্ত্রিত। ৯ ফ্রেব্রুয়ারী বদরখালী বাজারের গুরুত্বপূর্ণ ২৬টি পয়েন্টে সি সি ক্যামেরা ও ২৬টি ময়লার ডাস্টবিন বসানো হয়েছে। এই শুভ কাজের উদ্বোধন করেছেন চকরিয়া থানা র অফিসার ইনচার্জ মোহাম্মদ ওসমান গণি। স্বাগত বক্তব্য রাখেন বদরখালী ইউনিয়ন পরিষদের চেয়ারম্যান ও বদরখালী বাজার পরিচালনা কমিটির সভাপতি আলহাজ্ব নুরে হোছাইন আরিফ।
যোগাযোগ ব্যবস্থা
বদরখালী বাজারের যোগাযোগের প্রধান সড়ক হল চিরিঙ্গা-বদরখালী সড়ক। প্রধান যোগাযোগ মাধ্যম সিএনজি চালিত অটোরিক্সা ও টমটম।
আরো দেখুন
বদরখালী ইউনিয়ন, চকরিয়া
সাক্কেজ
সাক্কেজ (/sæɡɛz/ sa-ghez, কুর্দি: سه‌قز, রোমানাইজড: সেকিজ, ফার্সি: سقز), সাগেজ, সাকেজ, সাকিজ, সাকিজ এবং সাকিজ নামেও পরিচিত, [2] একটি শহর যা সাক্কেজ কাউন্টির রাজধানী, কুর্দিস্তান, ইরান। 2016 সালের আদমশুমারি অনুসারে, এর জনসংখ্যা ছিল 165,258 জন।.
ইতিহাস
সাক্কেজ হল মধ্যপ্রাচ্যের প্রাচীনতম শহর ও অঞ্চলগুলির মধ্যে একটি, যেখানে অনেক ধন, ধ্বংসাবশেষ এবং ঐতিহাসিক বস্তু আবিষ্কৃত হয়েছে এবং ইরান এবং বিশ্বের প্রধান যাদুঘরে রাখা হয়েছে। সাক্কেজের ইতিহাস খ্রিস্টপূর্ব ৭ম সহস্রাব্দে ফিরে যায়।.
জলবায়ু
1,476 মিটার (4,842 ফুট) উচ্চতায়, সাক্কেজের একটি ভূমধ্যসাগরীয় মহাদেশীয় জলবায়ু (কোপেন জলবায়ু শ্রেণীবিভাগ ডিএসএ) রয়েছে গরম, খুব শুষ্ক গ্রীষ্ম এবং ঠান্ডা, তুষারময় শীত।
তথ্যসূত্র
বিভাগ:সাক্কেজ কাউন্টি
শাণ্ডিল্য (গোত্র)
শাণ্ডিল্য (সংস্কৃত: शाण्डिल्य) হল ব্রাহ্মণ গোত্র,  ঋষি শাণ্ডিল্যের নামানুসারে নামকরণ করা হয়েছে,  নির্দিষ্ট করে যে গোত্রের ব্যক্তিদের শাণ্ডিল্যকে তাদের পিতৃপুরুষের পূর্বপুরুষদের মধ্যে একজন হিসেবে রয়েছে। শাণ্ডিল্য ঋষি এবং শাণ্ডিল্য গোত্রের পূর্বপুরুষ ছিলেন, যা সর্বোচ্চ ব্রাহ্মণ গোত্রও বটে। নামটি সংস্কৃত শব্দ শান, এবং দিলম থেকে এসেছে, এইভাবে অর্থ পূর্ণিমা, তাই শাণ্ডিল্যকে চন্দ্র দেবতার পুরোহিতকে বোঝায়। এই গোত্রের তিনটি প্রভার রয়েছে, তারা হল শাণ্ডিল্য, অসিত ও দেবল। এই গোত্রের বেদ হল সামবেদ। এই গোত্রটি ব্রাহ্মণদের আটটি সর্বোচ্চ গোত্রের একটি। শাণ্ডিল্য গোত্র হল মৈথিল ব্রাহ্মণদের মধ্যে সবচেয়ে বড় গোত্র। মৈথিল ব্রাহ্মণদের মধ্যে শাণ্ডিল্য গোত্রের ৪৪টি মূল রয়েছে।
আশীর্বাদ
আশীর্বাদ হল বলিউডের একটি চলচ্চিত্র। এটি ১৯৪৩ সালে মুক্তি পেয়েছিল।
শামীমা নাজনীন
শামীমা নাজনীন একজন বাংলাদেশী চলচ্চিত্র, মঞ্চ এবং টেলিভিশন অভিনেত্রী। তিনি ২০১২ সালের ঘেটু পুত্র কমলা ছবিতে অভিনয়ের জন্য শ্রেষ্ঠ অভিনেত্রী হিসেবে মেরিল-প্রথম আলো পুরস্কার পেয়েছেন।
সংক্ষিপ্ত জীবনী
নাজনীন ১৯৯৪ সালে ইডেন কলেজ থেকে পদার্থবিজ্ঞান বিভাগে স্নাতক ডিগ্রি অর্জন করেন। তিনি ১৯৯৬ সালে নাগরিক নাট্য সম্প্রদায় এর সাথে মঞ্চ নাটকে অভিনয় শুরু করেন। তিনি দুই দুয়ারী ছবির জন্য সেরা পার্শ্ব অভিনেত্রী হিসেবে বাচসাস পুরস্কার পান। তিনি ২০১২ সালের ১৫তম মেরিল-প্রথম আলো পুরস্কার বিজয়ী।
মিস ইউনিভার্স ১৯৯৭
মিস ইউনিভার্স ১৯৯৭, ৪৬তম মিস ইউনিভার্স প্রতিযোগিতা, ১৬ মে, ১৯৯৭ তারিখে মিয়ামি বিচ, ফ্লোরিডা, মার্কিন যুক্তরাষ্ট্রের মিয়ামি বিচ কনভেনশন সেন্টারে অনুষ্ঠিত হয়েছিল। অনুষ্ঠান শেষে যুক্তরাষ্ট্রের ব্রুক লিকে মুকুট পরান ভেনিজুয়েলার অ্যালিসিয়া মাচাডো। ৭৪ জন প্রতিনিধি এই বছর প্রতিদ্বন্দ্বিতা করেন।
ঐন্দ্রিলা সেন
ঐন্দ্রিলা সেন (জন্ম: ৩১ শে মার্চ ১৯৯২), একজন ভারতীয় অভিনেত্রী, যিনি বাংলা ভাষার চলচ্চিত্র এবং ধারাবাহিকে অভিনয় করে থাকেন। ঐন্দ্রিলা মূলত কলকাতায় অবস্থিত পশ্চিমবঙ্গের চলচ্চিত্রে কাজ করে থাকেন।
কর্মজীবন
ঐন্দ্রিলা সেন 2004 সালে জিৎ, কোয়েল এবং অন্যান্য অভিনীত জনপ্রিয় বাংলা চলচ্চিত্র বন্ধনে র মাধ্যমে টলিউডে আত্মপ্রকাশ করেন। এরপর ২০০৬ সালে মিঠুন অভিনীত অভিমন্যু ছবিতে শিশুশিল্পী হিসেবে অভিনয় করেন।
ঐন্দ্রিলা জনপ্রিয় মেগা-ধারাবাহিক ফাগুন বউয়ে মুখ্য চরিত্রে অভিনয় করেছিলেন। ধারাবাহিকটিতে ঐন্দ্রিলার সাথে অভিনয় করেছিলেন বিক্রম চট্টোপাধ্যায়, কৌশিক রায়, বিদীপ্তা চক্রবর্তী, লাবনী সরকার, ভরত কৌল, রাজশ্রী ভৌমিক এবং আরও অনেক জনপ্রিয় অভিনয়শিল্পী। ঐন্দ্রিলা ‘দুষ্টু’ চরিত্রে সাত পাকে বাঁধা -তেও (২০১৩) অভিনয় করেছিলেন, যেটি ব্যাপক জনপ্রিয় হয়েছিল। আসন্ন চলচ্চিত্র ম্যাজিক-এ তার প্রেমিক অঙ্কুশের বিপরীতে অভিনয় করেছেন তিনি। ঐন্দ্রিলা শিশুশিল্পী হিসেবে জিৎ, কোয়েল মল্লিক ও শিশুশিল্পী আঁশু বাচের সাথে বন্ধন চলচ্চিত্রে অভিনয় করেছিলেন। শিশুশিল্পী হিসেবে অভিমন্যু চলচ্চিত্রে 'রিমি' চরিত্রেও অভিনয় করেছেন তিনি।
ব্যক্তিগত জীবন
ঐন্দ্রিলা বর্তমানে চলচ্চিত্র অভিনেতা অঙ্কুশ হাজরার সাথে সম্পর্কে আবদ্ধ রয়েছেন।
আমার আছে জল
আমার আছে জল এটি ২০০৮ সালের একটি বাংলাদেশি চলচ্চিত্র। এটি পরিচালনা করেন কথাসাহিত্যিক - চলচ্চিত্রকার হুমায়ুন আহমেদ। চলচ্চিত্রটি তার নিজের লেখা উপন্যাস আমার আছে জল অবলম্বনে নির্মাণ করা হয়। চলচ্চিত্রটিতে অভিনয় করেছেন ফেরদৌস, মীম, জাহিদ হাসান, মেহের আফরোজ শাওন, পীযূষ বন্দ্যোপাধ্যায়, মুনমুন আহমেদ, সালেহ আহমেদ, জয়ন্ত চট্টোপাধ্যায় ও ডাক্তার এজাজ আহমেদ।
মিষ্টিকুমড়া
মিষ্টিকুমড়া (বৈজ্ঞানিক নাম Cucurbita moschata) যা Cucurbitaceae পরিবারভুক্ত। এটি এক প্রকার ফল জাতীয় সবজি। এটি মিষ্টি লাউ নামেও পরিচিত। মিষ্টিকুমড়া গাছের উৎপত্তিস্থল মধ্য আমেরিকা কিংবা দক্ষিণ আমেরিকার উত্তরাংশ। Cucurbita moschata ছাড়াও আরো কয়েক প্রজাতির মিষ্টিকুমড়া রয়েছে; যেমন- Cucurbita mixta, C. pepo, C. maxima, C. alba, C. moschata এবং এদের নানান প্রকরণ ও শংকর। এর মধ্যে C. moschata বাংলাদেশে সবচেয়ে বেশি দেখা যায়।
মিষ্টিকুমড়ার আকার পেটমোটা গোল এবং পাকা অবস্থায় এর ভিতরের অংশ উজ্জ্বল কমলা বর্ণের হয়ে থাকে। এতে ভিটামিন এ এবং বিটা ক্যারোটিন আছে। এটি প্রধানত তরকারি রান্না করে খাওয়া হয়। এটি খেতে একটু মিষ্টি স্বাদযুক্ত।
ভিন্ন জগৎ পার্ক
ভিন্ন জগৎ রংপুর বিভাগের একটি অন্যতম পার্ক।
অবস্থান
এটি রংপুর বিভাগের রংপুর জেলার অন্তর্গত গঙাচড়া উপজেলার গঞ্জিপুরে অবস্থিত।
স্থাপনা
সবুজে ঘেরা এই পার্কটিতে রয়েছে নানান স্থাপনা। এখানে রয়েছে লোকজ সংস্কৃতির 'সোনার তরী' কমিউনিটি সেন্টার, তিন তারকা মানের রেস্ট হাউস 'ড্রিম প্যালেস' ও 'রয়েল প্যালেস', উপাসনালয়, বিপণী বিতান। মহাকাশ দেখার জন্য রয়েছে প্লানেটোরিয়াম। এছাড়া অন্য পার্কের মতো রয়েছে স্পিনিং হেড, নাগরদোলা, ম্যারি গো রাইন্ড, রেলগাড়িসহ বিভিন্ন রাইড।
৩৫৬
৩৫৬ গ্রেগরীয় বর্ষপঞ্জির একটি অধিবর্ষ।
ক্রিস্তিন লাগার্দ
ক্রিস্তিন মাদলেন ওদেত লাগার্দ (Christine Madeleine Odette Lagarde; আ-ধ্ব-ব: [kʁistin madlɛn ɔdɛt laɡaʁd]; জন্ম ১লা জানুয়ারি ১৯৫৬) একজন ফরাসি আইনজীবী। তিনি ২০১১ সাল থেকে আন্তর্জাতিক মুদ্রা তহবিলের প্রধান হিসেবে ও পরবর্তীতে ব্যবস্থাপনা পরিচালক (প্রধান নির্বাহী কর্মকর্তা) হিসেবে ২০১৯ সালের অক্টোবর পর্যন্ত দায়িত্ব পালন করেন। এরপর তিনি ইউরোপীয় কেন্দ্রীয় ব্যাংকের প্রধান হিসেবে কাজ শুরু করেন।
এর আগে লাগার্দ ফ্রান্স সরকারের জ্যেষ্ঠ মন্ত্রী হিসেবে বিভিন্ন মন্ত্রণালয়ে কাজ করেন। তিনি ২০০৭ থেকে ২০১১ সাল পর্যন্ত ফ্রান্সের অর্থনীতি ও অর্থসংস্থান মন্ত্রী ছিলেন। এর আগে তিনি কৃষি ও মৎস্য মন্ত্রী এবং বাণিজ্যমন্ত্রী হিসেবে দায়িত্ব পালন করেন। লাগার্দ প্রথম নারী হিসেবে বিশ্বের শীর্ষ অর্থনীতিগুলির (জি৮) একটির অর্থমন্ত্রী হন। তিনি আন্তর্জাতিক মুদ্রা তহবিলের প্রথম নারী প্রধান।
মুরারই গভঃ পলিটেকনিক কলেজ
মুরারই গভঃ পলিটেকনিক কলেজ  একটি সরকারি পলিটেকনিক কলেজ। এটি পশ্চিমবঙ্গ সরকার কর্তৃক ২০১৫ সালে স্থাপিত হয়। এই পলিটেকনিক কলেজটি পশ্চিমবঙ্গ রাষ্ট্রীয় কারিগরী পরিষদ এর সঙ্গে যুক্ত এবং সর্ব ভারতীয় টেকনিক্যাল পরিষদ দ্বারা স্বীকৃত। এই কলেজটি মূলত ডিপ্লোমা কলেজ, যার ডিপ্লোমা কোর্সগুলি হল - ইলেক্ট্রনিক্স-কমিউনিকেশন ইঞ্জিনিয়ারিং, সার্ভে ইঞ্জিনিয়ারিং এবং কম্পিউটার সায়েন্স টেকনোলজি। মুরারই গভঃ পলিটেকনিক কলেজটি মুরারই থানার অন্তর্গত একটি প্রত্যন্ত গ্রামে মহুরাপুরে অবস্থিত।
যোগাযোগ
নিকটবর্তী রেলওয়ে স্টেশন বাঁশলই, রাজগ্রাম এবং মুরারই। এছাড়া রয়েছে ৭নং রাজ্য সড়ক।
লুকাস পাকেতা
লুকাস তোলেন্তিনো কোয়েলিয়ো দে লিমা (Lucas Paquetá; জন্ম: ২৭ আগস্ট ১৯৯৭; লুকাস পাকেতা নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ফরাসি ক্লাব লিওঁ এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।
২০০৭–০৮ মৌসুমে, মাত্র ১০ বছর বয়সে, ব্রাজিলীয় ফুটবল ক্লাব ফ্লামেঙ্গোর যুব পর্যায়ের হয়ে খেলার মাধ্যমে পাকেতা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬ সালে, ব্রাজিলীয় ক্লাব ফ্লামেঙ্গোর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফ্লামেঙ্গোর হয়ে তিন মৌসুমে ৪৯ ম্যাচে ১১টি গোল করার পর ২০১৮–১৯ মৌসুমে তিনি প্রায় ৩৫ মিলিয়ন ইউরোর বিনিময়ে ইতালীয় ক্লাব এসি মিলানে যোগদান করেছেন। ২০২০–২১ মৌসুমে, তিনি প্রায় ২০ মিলিয়ন ইউরোর বিনিময়ে এসি মিলান হতে ফরাসি ক্লাব লিওঁ যোগদান করেছেন।
২০১৬ সালে, পাকেতা ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৮ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৩৩ ম্যাচে ৭টি গোল করেছেন। তিনি ব্রাজিলের হয়ে এপর্যন্ত ২টি কোপা আমেরিকায় (২০১৯ এবং ২০২১) অংশগ্রহণ করেছেন, যার মধ্যে ২০১৯ সালে তিতের অধীনে কোপা আমেরিকার শিরোপা জয়লাভ করেছেন।
প্রারম্ভিক জীবন
লুকাস তোলেন্তিনো কোয়েলিয়ো দে লিমা ১৯৯৭ সালের ২৭শে আগস্ট তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বড় ভাই মাতেউস পাকেতাও একজন ফুটবল খেলোয়াড়।
আন্তর্জাতিক ফুটবল
পাকেতা ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৬ সালের ৪ঠা সেপ্টেম্বর তারিখে তিনি প্রীতি ম্যাচে ইংল্যান্ড অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। উক্ত ম্যাচেই ব্রাজিলের বয়সভিত্তিক দলের হয়ে প্রথমবারের মতো গোল করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ৮ ম্যাচে অংশগ্রহণ করে ১টি গোল করেছেন।
২০১৮ সালের ৭ই সেপ্টেম্বর তারিখে, ২১ বছর ও ১১ দিন বয়সে, বাম পায়ে ফুটবল খেলায় পারদর্শী পাকেতা মার্কিন যুক্তরাষ্ট্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭১তম মিনিটে মধ্যমাঠের খেলোয়াড় ফিলিপে কুতিনিয়োর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৭ নম্বর জার্সি পরিধান করে আক্রমণাত্মক মধ্যমাঠের খেলোয়াড়ড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে পাকেতা সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৬ মাস ও ১৬ দিন পর, ব্রাজিলের জার্সি গায়ে প্রথম গোলটি করেছেন; ২০১৯ সালের ২৩শে মার্চ তারিখে, পানামার বিরুদ্ধে ম্যাচের ৩২তম মিনিটে কাজিমিরোর অ্যাসিস্ট হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
কাঠি নাচ
কাঠি নাচ হল ভারতীয় রাজ্য পশ্চিমবঙ্গের বাঁকুড়া জেলার বিষ্ণুপুর ও ঝাড়গ্রাম জেলায় শারদীয় দুর্গাপুজার সময় অনুষ্ঠিত একটি দলবদ্ধ পুরুষনৃত্য। এই বীররসাত্মক নৃত্যকে শরীর গঠনের পক্ষে সহায়ক বিধায় ব্রতচারী আন্দোলনের স্রষ্টা গুরুসদয় দত্ত একে দেশাত্মবোধক সঙ্গীতের সঙ্গে পুনর্গ্রহণ করেছিলেন; তিনি এই নাচকে 'ক্রীড়া অভিপ্রায়'-এর অন্তর্ভুক্তও করেন। গুজরাটের 'ডাণ্ডিয়া রাসে'র সংগে এই নৃত্যের সাদৃশ্য লক্ষণীয়।
বৈশিষ্ট্য
বিষ্ণুপুর-ঝাড়গ্রাম অঞ্চলে শারদীয় দুর্গাপূজার অষ্টমী-নবমী থেকে শুরু হয়ে সপ্তাহব্যাপী 'কাঠি নৃত্য' অনুষ্ঠিত হয়। স্থানীয় পুরুষরা শাড়িকে ঘাঘরার মতো ও ব্লাউজ পরে হাতে দুটি ছোট লালরং করা কাঠি নিয়ে দলবদ্ধভাবে গানের সংগে নাচে। অন্য একজন মাদল বা মৃদঙ্গ নিয়ে নেচে নেচে এবং ঘুরে ঘুরে গান করে, আর এই গায়ককে ঘিরে বাকীরা একটি বৃত্ত রচনা করে কাঠির আঘাতের দ্বারা তাল তুলে নাচ শুরু করে। সঙ্গে কাঁসি, আড়বাঁশি বা করতাল বাজতে থাকে। ঝাড়গ্রাম অঞ্চলের নৃত্যশিল্পীরা নাচার সময় অনেকক্ষেত্রে মুখে রং করে। এই কাঠি নাচের উপজাত আরেক ধরনের (তরল জীবনাশ্রয়ী) নাচকে 'পাতা নাচ' বলা হয়।
গানগুলি রচিত হয় পৌরাণিক শিব-পার্বতী বা উমা-মেনকা কিংবা কৃষ্ণের গোষ্ঠলীলাকে বিষয় করে। এরকম কাঠি নাচের গান নিম্নরূপ— "সম্মুখে দাঁড়ায়ে গৌরী কহে অতি বিনয় করি, শুন হর করি নিবেদন। হো-হো-হোই। এসেছেন পিতা লয়িতে যাব জননী দেখিতে তাই বিদায় মাগি ত্রিলোচন। হো-হো-হোই।"
নেপালের গণমাধ্যম
বেতার
ঐতিহাসিকভাবে নেপালে গণসংযোগের সব থেকে চলতি মাধ্যম ছিল বেতার। ১৯৫১ সাল থেকে দেশের অভ্যন্তরে সরকারি মালিকানায় একমাত্র বেতার পরিষেবায় নিয়োজিত ছিল রেডিও নেপাল। ১৯৯৫ সাল পর্যন্ত এই বেতার সম্প্রচার শর্ট ওয়েভ, মিডিয়াম ওয়েভ এবং এফএম প্রচার তরঙ্গের কাজ করছিল। বেসরকারি সম্প্রচারকগণ এফএম চ্যানেল ইজারা দিতে পারে।
দূরদর্শন
ষষ্ঠ উন্নয়ন পরিকল্পনার (১৯৮০-১৯৮৫) অধীনে 'উন্নয়নের জন্য যোগাযোগ' এই স্লোগানসহ একটি প্রকল্প হিসাবে নেপালে দূরদর্শন চালু হয়েছিল। এই উদ্দেশ্যর মূল বক্তব্য ছিল, "দূরদর্শনে জাতীয় ঐক্যের প্রচারে শিক্ষামূলক, ধর্মীয় এবং সাংস্কৃতিক সংরক্ষণ কার্যক্রম প্রস্তুত ও সম্প্রচার করা যাতে পরম্পরা রক্ষিত হয় এবং জাতীয় স্বার্থ প্রচারিত হয়"। এটা একটা গবেষণা প্রকল্পের অংশ ছিল যাতে দূরদর্শন প্রতিষ্ঠার সম্ভাব্যতা অর্থনৈতিক ও প্রযুক্তিগতভাবে সম্ভব ছিল কিনা তা নির্ধারণের জন্য খতিয়ে দেখা যায়। এনটি ১৫ বছরেরও বেশি সময় ধরে একচেটিয়া কর্তৃত্বে ছিল।
নেপালে এনটি এবং এনটিভি প্লাস সমেত ষোলোটি দূরদর্শন সম্প্রচারক রয়েছে। বেসরকারি সম্প্রচারকদের মধ্যে রয়েছে কান্তিপুর টেলিভিশন, যার মালিক কান্তিপুর পাবলিকেশন; ইমেজ গ্রুপ অফ কোম্পানির ইমেজ চ্যানেল এবং অ্যাভিনিউস টেলিভিশন। অ্যাভিনিউস অ্যাড নামে একটা সংস্থা তাদের মালিকানায় সংবাদ এবং বর্তমান ঘটনার চ্যানেল ২০০৭ সালের জুলাই মাসে সম্প্রচার শুরু করে। ২০০৭ সালের জুলাই চালু হয়েছিল সাগরমাথা টেলিভিশন। ২০০৮ সালে এবিসি টিভি নেপাল ও জাতীয় টিভি এবং ২০১০ সালে নিউজ ২৪, হিমালয় টেলিভিশন ও মাউন্টেন টেলিভিশন চালু হয়েছিল। ২০০৯ সালে টিভি ফিল্মির সঙ্গে বিনোদন চ্যানেলগুলোর উদ্ভব হয়েছিল, ২০১২ সালে ই-২৪ টেলিভিশন চালু হয়েছিল। তরাই টেলিভিশন, নেপাল মণ্ডল ও মাকালু টেলিভিশনের মতো আঞ্চলিক চ্যানেলগুলো ২০১০ সালে যাত্রা শুরু করে। মিশন স্টার চালু হয়েছে। নেপাল ওয়ান ভারত থেকে প্রসারিত হয়েছে। চ্যানেল নেপাল হল প্রথম নেপালি ভাষার উপগ্রহ চ্যানেল, যার সম্প্রচার ২০১১ সালে স্থগিত হয়েছে। অন্যান্য চ্যানেলগুলোর মধ্যে রয়েছে: এপি ১ এইচডি টিভি, মাউন্টেন টেলিভিশন, অ্যারেনা টেলিভিশন, হিমশিখর টেলিভিশন, ইয়ং এশিয়া টেলিভিশন (নেপাল), আরণিকো টেলিভিশন এবং মেরো টিভি।
অনলাইন
নেপালের বেশিরভাগ পরিদর্শন করা নিউজ সাইটের মধ্যে কয়েকটি দেশীয় সেবা প্রদানকারী তালিকার শীর্ষে অবস্থান করতে পারে। নেপালের সাধারণ জাতীয় এবং আঞ্চলিক ওয়েব নিউজ পোর্টালগুলোর মধ্যে সেটোপাতি, রাজমার্গা, অনলাইনখবর, রাতোপাতি, ইকান্তিপুর, নেপম্যাগ এবং প্রিন্ট মিডিয়া থেকে ওয়েব পোর্টাল অন্তর্ভুক্ত রয়েছে। দ্য কাঠমান্ডু পোস্ট এবং এর অন্তর্ভুক্ত ইকান্তিপুর, দ্য হিমালয়ান টাইমস, রিপাব্লিকা ইত্যাদি তাদের অনলাইন সংস্করণ ইংরেজিতে প্রকাশিত হয়।
বৈশাখী
বৈশাখী বৈশাখ মাসের প্রথম দিনটিকে চিহ্নিত করে এবং সাধারণত ১৩ই বা ১৪ই এপ্রিল   হিন্দু ও শিখ সৌর নববর্ষ হিসাবে পালিত হয়।  এটি অতিরিক্তভাবে অনেক ভারতীয়দের জন্য একটি বসন্ত ফসলের উৎসব।
শিখদের জন্য, নববর্ষের তাৎপর্য ছাড়াও, সে সময়ে শিখরা কীর্তন করে, স্থানীয় গুরুদ্বার ও সম্প্রদায়ের মেলায় যায়, নগর কীর্তন মিছিল করে, নিশান সাহেব পতাকা উত্তোলন করে এবং সামাজিকতা ও উৎসবের খাবার বন্টন করতে সমবেত হয়। বৈশাখীর সময়, পাঞ্জাব অঞ্চলে ঘটে যাওয়া শিখ ধর্ম ও ভারতীয় উপমহাদেশের ইতিহাসের প্রধান ঘটনাগুলি পালন করা হয়। বৈশাখী একটি প্রধান শিখ উৎসব হিসাবে শিখ ধর্মের দশম গুরু গুরু গোবিন্দ সিংয়ের কর্তৃক ১৬৯৯ সালের ৩০শে মার্চ খালসা আদেশের জন্মকে চিহ্নিত করে।   পরবর্তীতে, রঞ্জিত সিংকে ১৮০১ সালের ১২ই এপ্রিল শিখ সাম্রাজ্যের মহারাজা হিসাবে ঘোষণা করা হয় (বৈশাখীর সাথে মিলিয়ে), একটি ঐক্যবদ্ধ রাজনৈতিক রাজ্য তৈরি করা হয়, সেই দিনও বৈশাখী ছিল, যখন বেঙ্গল আর্মি অফিসার রেজিনাল্ড ডায়ার তার সৈন্যদেরকে প্রতিবাদী জনতার উপর গুলি করার নির্দেশ দেন। এই ঘটনা জালিয়ানওয়ালাবাগ হত্যাকাণ্ড হিসাবে পরিচিত হয়; গণহত্যাটি ভারতের স্বাধীনতা আন্দোলনের ইতিহাসে প্রভাবশালী প্রমাণিত হয়েছিল।
এই ছুটিটিকে হিন্দু বিক্রম সংবৎ ক্যালেন্ডারের উপর ভিত্তি করে বৈশাখ সংক্রান্তি নামেও ডাকা হয় এবং ভারতের অন্যান্য অংশে বিভিন্ন আঞ্চলিক নামে পরিচিত। উৎসবটি অনেক হিন্দু সম্প্রদায়ের জন্য গঙ্গা, ঝিলাম ও কাবেরীর মতো পবিত্র নদীতে স্নান করার, মন্দিরে যাওয়ার, বন্ধুদের সাথে দেখা করার, অন্যান্য উৎসবে অংশ নেওয়া এবং বিশেষ করে হাত পাখা, জলের কলস ও মৌসুমি ফলের বাধ্যতামূলক দান করার একটি উপলক্ষ। হিন্দু তীর্থস্থানে সম্প্রদায়ের মেলা অনুষ্ঠিত হয়। অনেক এলাকায় মন্দিরের দেবতাদের শোভাযাত্রা বের করা হয়।
তারিখ
২১তম শতকে প্রতি বছর ১৩ই বা ১৪ই এপ্রিল বৈশাখী পালন করা হয়। ১৮০১ খ্রিস্টাব্দে এটি ১১ই এপ্রিল পালিত হয়েছিল। এর কারণ বৈশাখী ও অন্যান্য সংক্রান্তির তারিখ বছরের পর বছর ধীরে ধীরে পরিবর্তন হতে থাকে। বৈশাখী ২৯৯৯ সালের ২৯শে এপ্রিল অনুষ্ঠিত হবে। উৎসবটি ভারতীয় উপমহাদেশের অন্যান্য অঞ্চলে বৈশাখের প্রথম দিনে পালিত পয়লা বৈশাখ, বোহাগ বিহু, বিষু, পুথান্দু ইত্যাদির মত নববর্ষের উৎসবের সাথে মিলে যায়।
হিন্দুধর্ম
thumb|left|নদীতে স্নান একটি বৈশাখী ঐতিহ্য
আসাম, বাংলা, বিহার, হিমাচল প্রদেশ, হরিয়ানা, কেরল, ওড়িশা, পাঞ্জাব তামিলনাড়ু, উত্তরপ্রদেশ, উত্তরাখণ্ড ও ভারতের অন্যান্য অংশের কিছু হিন্দুদের জন্য বৈশাখের প্রথম দিনটি ঐতিহ্যবাহী সৌর নববর্ষকে চিহ্নিত করে।  যাইহোক, এটি সমস্ত হিন্দুদের জন্য সর্বজনীন নববর্ষ নয়। কারো কারো জন্য নতুন বছরের উৎসব পাঁচ দিনের দীপাবলি উৎসবের সাথে মিলে যায়, যেমন গুজরাত ও তার কাছাকাছি অঞ্চল।
টমি মিচেল
ডার্বিশায়ারের তৎকালীন অধিনায়ক ও খনি মালিক গাই জ্যাকসনের সুনজরে পড়েন। তিনি তখন সেঁতু নির্মাণে অংশগ্রহণকারী দলের পক্ষে খেলতেন। কাউন্টি দলটির পক্ষে ৩০৩ খেলায় অংশ নেন। ২০.২০ গড়ে ১৪১৭ উইকেট পেয়েছেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ পেয়েছিলেন টমি মিচেল। ১৯৩২-৩৩ মৌসুমে ডগলাস জারদিনের অধিনায়কত্বে জর্জ ডাকওয়ার্থ, টমি মিচেল, পতৌদির নবাব, মরিস লেল্যান্ড, হ্যারল্ড লারউড, এডি পেন্টার, বিল ফার্গুসন, প্লাম ওয়ার্নার, লেস অ্যামেস, হেডলি ভেরিটি, বিল ভোস, বিল বোস, ফ্রেডি ব্রাউন, মরিস টেট, ডিক পালাইরেট, হার্বার্ট সাটক্লিফ, বব ওয়াট, গাবি অ্যালেন ও ওয়ালি হ্যামন্ডকে নিয়ে গঠিত ইংরেজ দল অস্ট্রেলিয়া ও নিউজিল্যান্ড গমন করে।
১০ ফেব্রুয়ারি, ১৯৩৩ তারিখে ব্রিসবেনের গাব্বায় স্বাগতিক অস্ট্রেলিয়ার বিপক্ষে টেস্ট ক্রিকেটে প্রথম খেলেন। অস্ট্রেলিয়ার পক্ষে লেন ডার্লিং, আর্নেস্ট ব্রমলি, হ্যামি লাভ এবং ইংল্যান্ডের পক্ষে টমাস মিচেলের একযোগে টেস্ট অভিষেক ঘটে। ঐ খেলায় তার দল ৬ উইকেটে জয়লাভ করেছিল। ২৯ জুন, ১৯৩৫ তারিখে লর্ডসে সফরকারী দক্ষিণ আফ্রিকার বিপক্ষে সর্বশেষ টেস্টে অংশ নিয়েছিলেন তিনি।
প্রাণবন্তভাবে শরীরকে পূর্ণাঙ্গ ব্যবহার করতেন ও ব্যতিক্রমীপন্থায় কব্জী ও আঙ্গুলের ব্যবহার করতেন। বলা হয়ে থাকে যে, স্নুকার টেবিলে তিনি এ কৌশল শিখেছিলেন।
ব্রুনাইয়ের পর্যটন
ব্রুনাই-এর পর্যটন সম্প্রসারণ ও নিয়ন্ত্রণ করে দেশটির পর্যটন মন্ত্রণালয়। ব্রুনাই দক্ষিণ-পূর্ব এশিয়ার একটি দেশ। পর্যটন মন্ত্রণালয় দেশটিতে ইকো-পর্যটন, রোমাঞ্চপ্রিয় পর্যটকদের জন্যে ব্যবস্থাদি, ইসলামী সাংস্কৃতিক গন্তব্য ইত্যাদি ক্ষেত্রগুলোকে জনপ্রিয় করার মাধ্যমে পর্যটন খাত বিকাশের জন্যে কর্মসূচী গ্রহণ করেছে। ব্রুনাই-এর অর্থনৈতিক পরিকল্পনা ও উন্নয়ন দপ্তরের তথ্য অনুসারে ২০১৪ সালে দেশটিতে ৭৮,৪৬৩ পর্যটক আগমন করে। ২০১৩ সালে এই সংখ্যা ছিল ৮৫,৫৯৯।
সামগ্রিক অবস্থা
ব্রুনাই ডলার আসিয়ান অঞ্চলের অন্যতম শক্তিশালী মুদ্রা, যা এই অঞ্চলের পর্যটকদের ব্রুনাই ভ্রমণে নিরুৎসাহিত করে। এক ব্রুনাই ডলার সমান ৯,৭৪০ ইন্দোনেশিয়ান রুপি, ২.৯ মালয়েশিয়ান রিংগিট, ৩২.৯ ফিলিপাইন পেসো এবং ২৫.৫ থাই বাথ। পর্যটন প্রতিষ্ঠানগুলো মনে করে, শক্তিশালী মুদ্রার কারণে ব্রুনাইতে ভ্রমণ অন্যান্য দক্ষিণ-পূর্ব দেশগুলোর তুলনায় ব্যয়বহুল। তাই এই অঞ্চলের পর্যটকরা অন্যান্য আসিয়ান দেশগুলোতে ভ্রমণে স্বাচ্ছন্দ্য বোধ করে। তবে আসিয়ান অঞ্চলের বাহিরের পর্যটকরা ব্রুনাই ভ্রমণে আসে।
২০১৪ সালে ব্রুনাইতে আগত পর্যটকদের মধ্যে ৯৫% স্থলপথে, ৪% আকাশ পথে এবং ১% সমুদ্র পথে আগমন করে।
সরকারি পদক্ষেপ
২০১৫ সালের বাজেটে ব্রুনাইয়ের পর্যটন খাতের উন্নয়নের জন্যে প্রায় ৩০০,০০০ ডলার বরাদ্দ রাখা হয়েছে। দেশটির জাতীয় উন্নয়ন পরিকল্পনায় পর্যটন খাতের বিকাশের জন্য বিশেষ জোর দেয়া হয়েছে। এই খাতের উন্নয়নে ব্রুনাই বৈদেশিক বিনিয়োগ আকৃষ্ট করার চেষ্টাও চালিয়ে যাচ্ছে এবং দেশের অন্যান্য খাতের মধ্যে সমন্বয় করার পরিকল্পনাও করেছে। Brunei is also seeking for the Foreign direct investment in tourism sector along with collaborations with various agencies.
টিউটং গন্তব্য কর্মসূচী
টিউটং গন্তব্য কর্মসূচী ব্রুনাই সরকারের গৃহীত অন্যতম পাইলট কর্মসূচী। এর উদ্দেশ্য দেশটির অন্যতম জনপ্রিয় পর্যটন গন্তব্য টিউটং-এর পর্যটকদের আগমন বৃদ্ধি করা। টিউটং জেলা দপ্তর দেশটির বিভিন্ন পর্যটন প্রতিষ্ঠান ও বেসরকারি সংস্থাসমূহের সাথে সহযোগিতার মাধ্যমে এই কর্মসূচী তৈরি করা হয়েছে। ২০১৩ সালে এই কর্মসূচী প্রাথমিকভাবে আরম্ভ হয়। কর্মসূচীটি শুরুর পর প্রায় ২,০০০ পর্যটক টিউটং পরিদর্শনে আসে। টিউটং-এ ৩০ টিরও বেশি পর্যটন গন্তব্য রয়েছে। ব্রুনাই-ইন্দোনেশিয়া-মালয়েশিয়া-ফিলিপাইন-ইস্ট আসিয়ান উন্নয়ন অঞ্চল (BIMP-EAGA)-এর ৫০ সদস্য বিশিষ্ট একটি প্রতিনিধি দল টিউটং পরিদর্শন করেছে।
পাখি দর্শন কর্মসূচী ২০১৫
ব্রুনাই পর্যটন মহাপরিকল্পনায় পাখি দর্শনকে অন্যতম প্রাকৃতিক পর্যটন কর্মসূচী হিসেবে চিহ্ণিত করা হয়েছে। ২০১৫ সালে পর্যটন উন্নয়ন বোর্ডের আয়োজনে ৩ দিনব্যাপী একটি পাখি দর্শন কর্মসূচী পালিত হয়। এই কর্মসূচীতে মালয়েশিয়ান ন্যাচার সোসাইটি, বার্ডিং কনজারভেশন কাউন্সিল এবং ব্রুনাই বার্ডারস গ্রুপ সহায়তা করে।